Toshkentda International Navruz Half Marathon xalqaro yarimmarafoni bo‘lib o‘tadi

2019 yil 24 mart kuni poytaxtda birinchi Toshkent xalqaro yarimmarafoni bo‘lib o‘tadi. Xalqaro formatdagi ushbu yarimmarafon Toshkent va umuman mamlakat uchun yangilikka aylanishi kutilmoqda. 
2019 yilning eng kutilgan hodisasida ishtirokchilar ikkita masofaga yugurishlari mumkin bo‘ladi — 21,097 km (yarimmarafon) va 5 km.lik yo‘ldosh yugurish. O‘zbekistondagi eng yirik yugurish trassasi IAAF yengil atletika federatsiyalari xalqaro assotsiatsiyasi hamda AIMS xalqaro marafonlar va yugurishlar assotsiatsiyasi tomonidan sertifikatlangan. Mazkur hodisani tashkillashtirish ishlarida xalqaro kompaniya konsultatsiya beradi, unga sertifikatlangan mutaxassislar va xalqaro darajadagi hakamlar kirgan. 
Yarimmarafon soat 9:00da boshlanadi va markaziy ko‘chalar bo‘ylab bo‘lib o‘tadi, bu esa o‘z navbatida poytaxtning asosiy diqqatga sazovor joylarini ko‘rishga imkon yaratadi. Start va finish Afrosiyob hamda Beshyog‘och ko‘chalari kesishmasida (“Humo arena” muz saroyi yaqinida) joylashadi.
Yugurishning barcha ishtirokchilari (belgilangan vaqt ichida ulgurganlar — 3 soat) finishda finishga yetib kelganlar uchun mo‘ljallangan esdalik sovg‘alarni qo‘lga kiritishadi. G‘oliblar uchun sovg‘a jamg‘armasi ta'sis etilgan. Yarimmarafon  masofasida mutlaq hisobda 1-8-o‘rinni egallagan ayollar va erkaklar mln.dan 12 mln. so‘mgacha bo‘lgan pul sovrinlari bilan taqdirlanadi. 5 km.lik masofa ishtirokchilari mutlaq hisobda 1-6-o‘rinlarni egallashsa, ularga 500 mingdan 2 mln.so‘mgacha bo‘lgan pullik mukofotlar ko‘zda tutilgan.
Ushbu sport bayramida yoshi 15dan oshgan (5 km.lik masofa uchun) hamda yoshi 18dan oshgan (yarimmarafon masofasida) barcha xohlovchilar qatnashishlari mumkin. Ishtirok etish qiymati 50 000 so‘m. Butun dunyoda bunday tadbirlarda qatnashish pullik bo‘lib kelgan. Chunki, tashkilotchilar barcha ishtirokchilarga futbolka, kepka, ryukzak va shaxsiy yugurib o‘tgan vaqtini aniqlovchi chip o‘rnatilgan maxsus raqam taqdim etiladi. Finishda topshiriladigan medal ham shular jumlasidan. 
Yarimmarafon tashkilotchilar, homiylar va xayriya tashkilotlarining mablag‘lari, shuningdek tadbir ishtirokchilaridan tushadigan mablag‘lar hisobidan moliyalashtiriladi. 
Xalqaro yarimmarafonni o‘tkazishdan ko‘zlangan maqsadlar quyidagilardan iborat: sog‘lom turmush tarzini targ‘ib etish va poytaxt ahli hamda mehmonlari o‘rtasida yugurishni ommalashtirish, xalqaro do‘stlik aloqalarini va sport turizmini rivojlantirish, O‘zbekistonning kuchli marafonchilarini aniqlash; O‘zbekiston Respublikasi poytaxti bo‘lgan Toshkent shahrini tuzilishi ommaviy sport tadbirlarini o‘tkazishga imkon beradigan zamonaviy shahar sifatida tanitish; yaqin va uzoq mamlakatlardan sportchilar va sayyohlarni jalb etish.
Mamlakatdagi qulay iqlim sharoitlari bunday musobaqalarni tez-tez o‘tkazib turish uchun imkon beradi. Xususan, boshqa davlatlardan oldinroq yugurish mavsumini boshlash va kechroq yopish uchun sharoitlar mavjud. 
Tihm.uz saytida ishtirok etish qoidalari bilan batafsil tanishish, taklif etilgan masofalarning istalganiga ro‘yxatdan o‘tish mumkin. Ishtirok etish uchun ro‘yxatdan o‘tish 15 mart kuni tugallanishi kerak edi, ammo qo‘shni mintaqalar va xorijiy davlatlardan ko‘plab xohlovchilarning so‘roviga ko‘ra, musobaqalarda ishtirok etish uchun elektron arizalar qabuli 2018 yilning 20 mart kuni soat 18:00gacha uzaytirilmoqda.